Landskabskarakterbeskrivelse og vurdering. Tybrind Hovedgårdslandskab - PDF\nDownload "Landskabskarakterbeskrivelse og vurdering. Tybrind Hovedgårdslandskab"\n1 Landskabskarakterbeskrivelse og vurdering Tybrind Hovedgårdslandskab Forord I forbindelse med ansøgning om etablering af en svineproduktion er der opstået et konkret behov for vurdering af de landskabelige interesser for nedenfor beskrevne område. Lov om miljøvurdering m.v. af husdyrbrug stiller krav om, at de landskabelige hensyn skal varetages i forbindelse med miljøvurderingen af ansøgninger om godkendelse. I vurderingen skal indgå hensynet til en lang række beskyttelsesværdier i det åbne land, som bl.a. er udpeget gennem den fysiske planlægning, samt en konkret vurdering af de stedlige forhold. Foreliggende beskrivelse og vurdering er foretaget efter landskabskaraktermetoden (se Miljøministeriets Vejledning om landskabet i kommuneplanlægning for at sikre ensartethed og gennemskuelighed. Beskrivelsen er den første landskabskarakterbeskrivelse for Middelfart Kommune. Beskrivelsen er overordnet delt op i to dele: en analyserende og beskrivende del og en vurderende del. Analysen er foretaget på baggrund af omfattende forundersøgelser ved hjælp af litteratur og GIS samt feltbesigtigelse. Efterfølgende vurdering tager udgangspunkt i analysen og feltbesigtigelsen. Til sidst skitseres konsekvenserne for miljøgodkendelsen af svineproduktion hvad angår de landskabelige hensyn i området. Landskabsindtryk Billedet er taget fra registreringspunktet ved Tybrindvej, set mod sydvest. Tybrind Hovedgård ligger på venstre side langs vejen og skjult bag bevoksninger. 1\n2 Nøglekarakter Flad til let bølget kystnær moræneflade med sparsomt bebygget hovedgårdslandskab, præget af marker, omgrænsende skov og strandeng. Udkig over markerne fra markvejen mod sydøst. I baggrunden anes Tybrind Hovedgård Billedet er taget fra markvejen mod Ørslev-Tellerup Bjerges højderyg. I forgrunden ses marken, hvor der ønskes etableret svineproduktionen. Beliggenhed og afgrænsning Tybrind Hovedgårdslandskab beskrives som et delområde af et større sammenhængende kystnært bundmorænelandskab på Vestfyn. Området afgrænses mod øst og nordøst af højderyggen Ørslev Tellerup Bjerge. Den sydlige og sydvestlige grænse udgøres af Tybrind Vig og lavbundsområdet Flægen Eskør inddæmningen. Mod vest afgrænses området af Grevinde Skov og Ny Skov. Mod nordvest afgrænser lavbundsområdet Gardasøen landskabsrummet. Grænserne følger relieffet og i store træk Tybrinds ejerlavsgrænse. Fra nord til syd strækker området sig over 2 2,8 km og fra vest til øst over ca. 2,2 km. Arealet er ca. 5,1 km stort. 2\n3 Landskabskarakteren Landskabskarakterens oprindelse Hovedgården Tybrind er anlagt i 1589 som landsbyhovedgård ved nedlæggelse af 7 gårde i landsbyen Tybrind. Senere nedlagdes de sidste 2 gårde i byen. Tybrind har haft blandingsøkonomi baseret både på ager, eng og skov. Godset opbyggedes hurtigt til et storgods. I 1672 indgik Tybrind som et led i det nyoprettede grevskab Wedellsborg og fik dermed status som avlsgård, dog en mere sekundær rolle som avlsgård under Wedellsborg, om end stordriften fortsatte. Godsafviklingen under grevskabet påbegyndtes først i Naturgrundlag Geomorfologi Geomorfologisk udgøres Tybrind ejerlavet af et morænelandskab fra sidste istid. Terræn Terrænet er overvejende fladt til let bølget, især ved udkanterne af området. I gennemsnit ligger terrænet mellem m.o.h. Ved det sydlige lavbundsområde falder terrænet mod havet, og stiger til 20 m.o.h. i den østlige udkant mod Ørslev-Tellerup Bjerge. Foreløbig afgrænsning af naturgeografiske regioner efter relieffet, højdekoterne og geomorfologisk dannelse (grøn linie) og landkabskarakterområdet Tybrind Herregårdslandskab (orange). Stjernen viser Hovedgårdens beliggenhed. Jordtype Jordbunden er overvejende præget af sandblandet lerjord og lerblandet sandjord i den nordøstlige del af området. Ved Flægen, Eskør inddæmningen, Agermose og Gardasøen består de ydre dele mod kysten af saltvandssand, mens de indre dele er dannet af ferskvandstørv. Kompleksitet Variationen af de forskellige jordtyper medfør en moderat kompleksitet. 3\n4 Vandelementer Området er kystnært beliggende. Den sydlige del præges af lavbundsområdet med Hybæk og Hygind Bæk, som munder ud i Tybrind Vig via Eskør inddæmning, Agermose og Flægen. Grevinde Skov og Ny Skov gennemskæres af flere mindre vandløb. Der findes enkelte bevoksede vandhuller i området. Arealanvendelse og landskabselementer Bevoksningsstruktur En væsentlig del af arealet er skovbevokset. Derudover er der enkelte høje levende hegn bestående af træer og buske og bevoksede diger. Spredt forekommer små lunde, bevoksning omkring vandhuller og enkelte vejtræer. Dyrkningsform Intensiv jordbrugsdrift med forskellige afgrøder og græsmarker er den dominerende dyrkningsform ved siden af skovbrug. Tybrind er stadig avlsgård for Wedellsborg. Bebyggelsesstruktur Den sparsomme bebyggelse i ejerlavet domineres af selve hovedgårdsanlægget. Hovedgården er randplaceret i ejerlavet og agerorienteret. Hovedbygningen blev nyopført i 1884, men er nu nedrevet og avlsgårdens struktur er i dag noget ændret. Udover bebyggelsesensemblet ved Tybrind og den gamle skovfogedbolig findes der kun ganske få mindre huse i landskabskarakterområdet. Husene ligger langs hovedvejen, Liliedal, den gamle lægebolig ligger lidt tilbagetrukket fra hovedvejen. Området gennemskæres kun af få mindre lokale og underordnede trafikveje, hvoraf dele også er udpeget som cykelrute. Vejforløbet orienterer sig mod Tybrind hovedgård, som kan ses fra vejen. Kulturhistoriske helheder og enkeltelementer Hovedgården Tybrind er som tidligere nævnt anlagt i 1589 som landsbyhovedgård. Ejerlavet har bevaret hovedparten af skovarealerne og de større engområder. Der er sket nogle ændringer i bebyggelsesstrukturen af selve hovedgården, voldgraven er, undtagen nogle relikter, forsvundet, og der er kommet enkelte bygninger til, som dog allerede kan ses på de høje målebordsblade fra Hegnsstrukturen har ændret sig lidt, nogle hegn er fjernet, andre er kommet til. Ejerlavsgrænsen opleves ikke tydeligt i landskabet. Området fremstår som delområde af et større sammenhængende morænelandskab med tydelige kulturhistoriske spor i form af flere hovedgårdsejerlav, landsbyer og landsbyejerlav med en overordnet ganske velbevaret bebyggelses-, vej- og bevoksningsstruktur. De nærmere omgivelser, der udgør den sydlige del af kommunen, er dermed præget af mange synlige kulturhistoriske træk, som tilsammen udgør en større helhed i kulturlandskabet. Som eksempler kan nævnes Wedellsborgs særlig bevaringsværdige hovedgårdsejerlav, hovedgårdslandskabet og husmandsbebyggelserne ved Fønsskov, intakte landsbystrukturer ved fx Hygind og Husby samt det særlig bevaringsværdige landsbyejerlav ved Føns og Sdr. Åby By, samt husmandsudstykningerne ved Rud. I forbindelse med grevskabet Wedellsborgs overgang til fri ejendom i 1926 udstykkedes en del af jorden lige vest for Grevindeskoven til husmandsjorder. Landsbyernes beliggenhed og bebyggelsesstruktur stammer fra middelalderen. Tekniske anlæg Der findes ingen tekniske anlæg, der påvirker området. 4\n5 Rumlige og visuelle forhold Karaktergivende landskabselementer og rumlige visuelle forhold De forholdsvis store marker og skovområder danner sammen med de levende hegn og bevoksede diger størrelsesmæssigt et middelskala landskab. Det begrænsede antal af landskabselementer bevirker, at landskabskarakteren fremstår homogen og rolig. Landskabets kompleksitet karakteriseres dermed som enkel. Oplevelsen af den tydelige struktur er betinget af de afgrænsede mark- og skovflader, den linieformige hegnsstruktur og bebyggelsens placering langs vejen. Skovene, vandet og terrænet, her især højderyggen af Ørslev-Tellerup Bjerge, afgrænser overordnet landskabsrummet. De levende hegn og lunde underopdeler landskabet og medfører sammen med relieffet en transparent afgrænsning. Udsigtsforholdene betinges dermed af relieffet og bevoksningerne. Nogle steder er der mulighed for lange kig over markerne, til vandet og til de tilstødende områder med fx Husby Kirke til orientering. Hæklignende hegn langs vejen, høje hegn på markerne og skovene med deres skovbryn skaber lokalt fornemmelsen af en lukket karakter, og afskærmer nogle steder udsynet over området. Oplevelsesrige delområder og enkeltelementer I den sydlige del af området er der fra Tybrindvejen langt udkig mod sydvest over naturområdet Flægen og Tybrind Vig. Fra enden af markvejen mod nord åbner området sig op og der er lang udkigsmulighed over Gardasøen og Føns Vig. Forskellige steder i området er der mulighed for at opleve Ørslev-Tellerup Bjerges markante terrænformer. Oplevelsen er delvist sløret, hvor bevoksningen spærrer for udsigten. Skovområderne danner med deres lukkede rum og markante skovbryn i forhold til de åbne marker kontrastskabende rumforhold. Tekniske anlæg, byudvikling eller andre landskabselementer Uden nævneværdige kilder af støj eller bevægelse fremstår landskabet visuelt roligt og stille. Undtagen en mindre vindmølle ved Husby er der ingen synlige tekniske anlæg. Visuelle relationer til naboområder Fra området kan der opleves markante visuelle relationer til naboområderne. Højderyggen af Ørslev- Tellerups randmorænestrøg rejser sig tydeligt og kontrastrigt over terrænet og opleves dermed som en markant terrænform. Husby Kirke fungerer som et landmærke. Nøglefunktioner, udviklingstendenser og planforhold Nøglefunktioner Landskabskarakteren afspejler landbrugsdrift og skovbrug under en markant og kraftig godsudvikling, der dog har bevaret de historiske strukturer og resursefordeling. Opretholdelse af landskabskarakteren er afhængig af fortsat drift af jorden til bevarelsen af de store og åbne marker. Derudover er vedligeholdelse af de prægende landskabselementer som de små lunde, hegn, bevoksede diger, vandhuller og engområder samt bevaring af bebyggelsesstrukturen vigtige tiltag for opretholdelsen af landskabskarakteren. Endelig er bevarelse af løvskov med dens markante skovbryn af stor betydning for hovedgårdlandskabskarakteren. Udviklingstendenser I området er der ikke nogle tydelige udviklingstendenser at se. Et lille højere liggende areal i den nordøstlige del af området er blevet plantet til med skov. Planmæssige og retlige forhold I henhold til Regionplanen 2005 er der fundet følgende forhold, som har indflydelse på landskabskarakteren: Beskyttede naturtyper Alle moser enge og overdrev, beskyttede vandløb og søer. I området, og i tilknytning til området, findes der en del beskyttet natur. Områdets natur er koncentrat i den sydlige del af området. 5\n6 Internationalt beskyttelsesområde Flægen i den sydvestlige del af området er del af et udpeget internationalt beskyttelsesområde. 300m strandbeskyttelseszone Forløber langs kyststrækningen i den sydvestlige del af området. 300m skovbyggelinie Omfatter størstedelen af området. Beskyttede sten- og jorddiger I området findes, især langs grænserne, en del beskyttede diger. Kystnærhedszone Området ligger i kystnærhedszonen (se kort nedenfor). Større sammenhængende landskabsområde Området er del af et udpeget større sammenhængende landskabsområde (se kort nedenfor). For områder, der ligger i kystnærhedszonen gælder retningslinien for de særlig landskabelig geologiske beskyttelseszoner. Særlig landskabelig geologisk beskyttelsesområde Den sydlige del af området er udpeget som særlig landskabelig geologisk beskyttelsesområde. Naboområdet mod nord er ligeledes udpeget som særlig landskabelig geologisk beskyttelsesområde (se kort nedenfor). Kort over landskabsudpegninger jf. Regionplan 2005 Konceptområde Den nordøstlige del af området ligger i et udpeget konceptområde. 6\n7 Fortidsminder med 100m beskyttelseszone Relikter af Tybrinds voldgrave er upeget som fortidsminde. Skovrejsning 2 mindre områder er udpeget som skovrejsningsområder. Lavbundsområdet i den sydlige del af området er udpeget som område, hvor skovrejsning er uønsket. Skiltede cykelruter Cykelrute 70 forløber via Skovløkke- og Tybrindvej gennem området. Planlagte ændringer Der ønskes etableret en produktion på slagtesvin svarende til 499 dyreenheder (DE) på Tybrind Hovedgård. I denne forbindelse ønskes der opført 2 sammenhængende stalde på hver ca m2, tre fodersiloer og to gyllebeholdere på hver ca m3 ca. 800 meter nord for de eksisterende bygninger på Tybrind Hovedgård på en åben mark, uden visuel eller funktionel tilknytning til eksisterende bebyggelse. Beliggenhed af den ønskede placering af et svineproduktion Det samlede staldanlæg vil fylde ca. 110 x 70 meter med en højde på 8,5 meter over nuværende terræn. De 3 fodersiloer vil have en maksimal højde på 12 meter over nuværende terræn, og de 2 gyllebeholdere vil have en maksimal højde på 2,5 meter over nuværende terræn. Ønsket er blevet visualiseret for at kunne vurdere den landskabelige påvirkning (se bilag). Kommunen har vurderet mulige alternative placeringer af staldanlægget og har konkluderet, at de mulige alternative placeringer indenfor ejendommen Tybrind Hovedgård samlet set vil medføre en større negativ påvirkning af miljøet end den ansøgte placering. 7\n8 Landskabsvurdering Landskabskarakterens styrke Områdets nøglekarakteristika i form af det kystnære og sparsomt bebyggede hovedgårdslandskab, præget af marker, omgrænsende skov og strandeng, fremstår tydeligt og uden væsentlige ændringer i bebyggelsesog bevoksningsstruktur med høj grad af kulturhistorisk oprindelse. Hovedgårdens og ejerlavets placering og hovedgårdens resursefordeling mellem jordbrug, engområder og skov afspejler et tydeligt sammenspil mellem naturgrundlaget og de kulturskabte strukturer. Området vurderes dermed at være særligt karakteristisk. Områder med særlige visuelle oplevelsesmuligheder Tybrind hovedgårdslandskab udgør et område med særlige visuelle oplevelsesmuligheder med hensyn til rumlige visuelle forhold, oplevelsen af kystnærheden og udkig over vandet og naturområder, kulturhistoriske spor som hovedgårdslandskab og oplevelsen af geomorfologiske dannelsesformer. Udsigt over naturområdet Flægen mod Tybrind Vig. Hovedgårdslandskabet fremstår helt upåvirket af tekniske anlæg med letopfattelige mønstre og kontrastskabende rumforhold. Skovområderne skaber med deres lukkede rum og markante skovbryn i forhold til de åbne marker forskellige rumlige visuelle indtryk, der giver særlige visuelle oplevelsesmuligheder for området. Hovedgårdslandskabet med dets karakteristiske landskabselementer, Tybrinds markante bygningsensemble og husmandsudstykningerne ved Rud formidler oplevelsen af de vedbevarede kulturhistoriske spor i landskabet. 8\n9 Udkig på Tybrind Hovedgård, set fra markvejen mod sydøst Ørslev-Tellerup Bjerges markante terrænformer bidrager til forståelsen for, hvordan isen i sin tid har dannet landskabet. Nogle steder er oplevelsen begrænset af bevoksning, der slører for udsigten. Udsigt fra Skovløkkevejen mod nordøst. I baggrunden ses Ørslev-Tellerup Bjerges højderyg. Landskabskarakterens tilstand Hovedgårdslandskabets oprindelse er ældre end udskiftningstiden og viser dermed en stor tidsdybde. Intaktheden af de karaktergivende elementer i hovedgårdslandskabet vurderes at være forholdsvis høj, idet disse fremstår i næsten oprindelig struktur, funktion og placering. Samlet set har bevoksnings- og bebyggelsesstrukturen og vejnettet kun ændret sig lidt og bevaret strukturen, der kan ses på det historiske kort. Den vedligeholdelsesmæssige tilstand af de karaktergivende elementer som marker, skov, strandeng, hegn og bebyggelse vurderes overvejende at være god. Ejerlavsgrænsen opleves dog ikke alle steder tydeligt. Landskabskarakteren fremstår upåvirket af tekniske elementer. På baggrund af disse forhold vurderes tilstanden samlet som god. 9\n10 Landskabskarakterens sårbarhed Kulturhistoriske helheder og enkeltelementer Hele området vurderes at være særligt sårbart overfor tiltag, som kan ændre eller sløre de kulturhistorisk betingede bevoksnings-, dyrknings-, og bebyggelsesstrukturer, der afspejler tidsdybden og viser samspillet mellem naturgrundlaget og de kulturbetingede strukturer i selve området og i sammenhæng med det omgivende kulturlandskab. Fordelingen mellem og tilstedeværelsen af åbne marker, skov og eng samt den sparsomme funktionelt begrundede bebyggelse er en forudsætning for at opretholde karakteren. I forbindelse med den ønskede etablering af svineproduktionen bør fremtidig landbrugsbebyggelse indpasses i de eksisterende bebyggelsesstrukturer og materiale- og skalaforhold. En placering som ønsket vil grundet størrelsen og manglende indbinding i den eksisterende struktur sløre og udviske det tydelige og enkle mønster med Tybrind hovedgård som dominerende bebyggelsesensemble. En placering i tilknytning til eksisterende bygninger vil i højere grad tilgodese landskabelige hensyn, idet staldanlægget her vil udgøre en helhed sammen med de eksisterende bygninger. Rumlige visuelle forhold Alle tiltag, der kan sløre de tydelige rumdannelser og enkelte strukturer, fx beplantninger, der inddeler landskabet i en mindre skala eller begrænser rumdannelserne og udsigtsforholdene, bør undgås. Den ønskede placering af et større staldanlæg på åben mark vil i den nordlige del af området virke som en synsmæssig barriere og påvirke både det rumlige indtryk og udsigtsforholdene til og fra Ørlev-Tellerup Bjerge. For at mindske anlæggets synlighed kan bygninger, fodersiloer og gyllebeholdere udføres i ikkereflekterende materialer i afdæmpede farver. Ligeledes kan anlægget for at begrænse synligheden placeres lavt i terrænet og bygningshøjden begrænses mest muligt. Beplantningerne vil kunne skjule anlægget langt hen ad vejen, det skal dog tages i betragtning, at beplantningernes skjulende effekt varierer efter årstiderne. Helle anlægget vil derudover volumenmæssigt fylde så meget, at kontrasten mellem åbne og lukkede rum vil indskrænkes betydeligt. Udsigter, indkig og visuel sammenhæng Udefra de tilgrænsende områder, især fra de højere liggende områder ved Ørslev-Tellerup Bjerge, er der indkig ind i området, der også giver et stort overblik over området. Her gælder det om ikke at sløre indkiggene og bevare de tydelige og enkle strukturer. Udsigt fra Holmbakken, Ørslev Bjerge, udenfor landskabskarakterområdet med blik over karakterområdet mod sydsydvest. Området er sårbart overfor etablering af tekniske anlæg og bør derfor friholdes for dem, både for at bevare uforstyrretheden af selve området og af omgivelserne, der i dag ligeledes i støre afstand omkring fremstår upåvirkede af tekniske anlæg. 10\n11 Det ønskede staldanlæg med 3 høje fodersiloer vurderes at have en størrelse, som ligger over de eksisterende størrelsesforhold for landskabselementerne i området, og staldanlægget vil kunne give fornemmelse af industriel karakter. Geologi og terrænform Fra mange steder i området er der mulighed for at opleve Ørslev-Tellerup-Bjerges markante terrænformer, der afspejler deres geomorfologiske dannelsesform som randmorænestrøg. Disse vurderes at være sårbare overfor alle tiltag, der kan ændre eller sløre udsynet på de terrænmæssige forhold. Det kan fx være høje beplantninger, der spærrer for udsigten. Den ønskede placering af svinestalden sammen med en skjulende beplantning vil lokalt kunne få forstyrrende effekt på oplevelsen af terrænforholdene. Konklusion Landskabskarakterområdet karakteriseres af en flad til let bølget kystnær moræneflade med sparsomt bebygget hovedgårdslandskab, præget af marker, omgrænsende skov og strandeng. Området er omfattet af en række udpegninger (se tidligere vist kort over landskabsudpegninger) der har til formål at beskytte de værdifulde landskaber. Områdets karakter er derudover blevet beskrevet og vurderet med hensyn til landskabets karakter og dets landskabelige værdi. Efter en konkret vurdering begrundes områdets beskyttelseshensyn sammenfattende med følgende vurderinger: Landskabskarakterens styrke er særlig karakteristisk i hele området med hensyn på - fremtræden af de karaktergivende landskabselementer, - sammenspillet mellem naturgrundlaget og de kulturgeografiske strukturer og - landskabskarakterens oprindelse. Tybrind Hovedgårdslandskab indeholder særlige visuelle oplevelsesmuligheder, der har stor betydning for oplevelsen af landskabet. Landskabskarakterens tilstand er god med hensyn til - landskabskarakterens intakthed og dets vedligeholdelsesmæssige tilstand og - upåvirkethed af tekniske elementer Tybrind Hovedgårdslandskab vurderes som et særligt sårbart område. Ud fra kommunens vurderinger konkluderes at de strategiske mål for området bør være at beskytte områdets særlige landskabskarakter. Efter vejledningen til Lov om miljøgodkendelse mv. af husdyrbrug skal der ved vurderingen af ansøgningen til godkendelse til produktion af slagtesvin tages udgangspunkt i et ønske om at bevare åbne landskaber og beskytte de hensyn, der ligger bag de nævnte udpegninger/registreringer. De landskabelige værdier og de kulturhistoriske, naturmæssige, geologiske, rekreative værdier i disse områder skal beskyttes i særlig grad. Konsekvens for ansøgningen til svineproduktion på Tybrindvej 47 Ovenstående vurdering viser, at den ønskede placering af en svineproduktion på åben mark uden tilknytning til eksisterende bebyggelse og i den ansøgte størrelsesorden vil påvirke landskabets karakter i betydeligt omfang, på trods af de foreslåede afhjælpende foranstaltninger. Påvirkningerne forventes at få indflydelse på: - områdets kulturhistoriske strukturer og helheder, også i de tilstødende landskaber - områdets rumlige visuelle forhold, især i den nordlige del af området - Udsigter, indkig og visuelle sammenhæng til de tilstødende landskaber - Områdets oplevelsesværdier og oplevelsen af områdets terrænformer og geomorfologiske dannelse - Områdets uforstyrrethed af tekniske anlæg 11\n12 Lov om miljøgodkendelse mv. af husdyrbrug og vejledningen hertil Af 19 i Lov om miljøgodkendelse mv. af husdyrbrug fremgår at Kommunen ved vurderingen af en ansøgning skal sikre sig, at husdyrbruget kan drives på stedet uden at påvirke omgivelserne på en måde, som er uforenelig med hensynet til omgivelserne. Det fremgår derudover af 22 i husdyrgodkendelsesloven, at kommunen ved vurderingen af en ansøgning om miljøgodkendelse til opførelse af ny bebyggelse på et husdyrbrug uden tilknytning til ejendommens hidtidige bebyggelsesarealer skal sikre sig, at de landskabelige værdier ikke tilsidesættes. Landbrugsbygninger skal som udgangspunkt placeres i tilknytning til de hidtidige bebyggelsesarealer, så ejendommens bebyggelses- og færdselsarealer udgør en hensigtsmæssig helhed og så en unødvendig spredning af bygningsmassen undgås. En placering i tilknytning til eksisterende bygninger vil i højere grad tilgodese de landskabelige hensyn. Kommunen har vurderet mulige alternative placeringer af staldanlægget og har konkluderet, at 2 af de mulige alternative placeringer indenfor ejendommen Tybrind Hovedgård landskabeligt set er bedre, dog samlet betragtet vil medføre en større negativ påvirkning af miljøet, end den ansøgte placering. Efter vejledningen til Lov om miljøgodkendelse mv. af husdyrbrug skal beskyttelseshensynet gå forud for andre interesser, og der kan således normalt kun tillades byggeri og anlægsarbejder inden for de særlige beskyttelsesområder, såfremt resultatet bliver forbedrede rekreative og landskabelige oplevelser såvel som forbedrede levevilkår for det naturlige dyre- og planteliv. Efter vejledningen skal kommunen også lægge vægt på hensynet til de kulturhistoriske værdier ved vurderingen af landbrugsbyggeri, såsom fx større eller mindre, sammenhængende områder og herregårdslandskaber. De nye bygninger skal ikke forstyrre oplevelsen af landskabets karakter, herunder af nærliggende skove, naturområder og kulturhistoriske værdier. Det fremgår af lovens 31, at kommunalbestyrelsen skal meddele afslag på en ansøgning om miljøgodkendelse, hvis betingelserne i 19 ikke er opfyldt. Efter 19 skal det sikres, at husdyrbruget kan drives på stedet uden at påvirke omgivelserne på en måde, som er uforenelig med hensynet til omgivelserne. Ud fra de beskrevne landskabelige forhold og de forventede påvirkninger på landskabskarakteren må det som konsekvens af det beskrevne anbefales at meddele afslag på ansøgningen om etablering af svineproduktion med henvisning til, at opførelse af svinestalde m.m. på den ansøgte placering ikke er foreneligt med husdyrgodkendelseslovens 19. Bilag Diverse visualiseringer. Visualiseringerne er leveret af ansøgeren og lavet af CADcase APS 12\nNotat Lovgivningsmæssige hensyn og kommuneplaninteresser som baggrund for forslag til nyt administrationsgrundlag for bade- og bådebroer\nNotat Lovgivningsmæssige hensyn og kommuneplaninteresser som baggrund for forslag til nyt administrationsgrundlag for bade- og bådebroer Sag: 04.18.10-P15-1-14 Henriette Rantzau Almtorp Plan og kultur\nBilag 6 Visualisering af vindmølleprojekt nord for Ørslev. Kalundborg Kommune September 2010\nBilag 6 Visualisering af vindmølleprojekt nord for Ørslev Kalundborg Kommune September 2010 Fotopunkter til visualisering i nærzonen N 14 13 3 2 1 4 12 11 5 9 10 7 6 8 20 Fotopunkter til visualisering


Continental: Fremtidens dæk kan kommunikere med dig - Kvindernes Bilmagasin\nContinental: Fremtidens dæk kan kommunikere med dig\nTIPS & TRICKS / Af Benedicte Engel / 30. januar 2018 30. januar 2018\n”Sicherheit, Sicherheit, Sicherheit” var weekendens overordnede budskab, da Continental havde inviteret til sit årlige Nordic Brand Experience i Østersund i Sverige. Og ”Sicherheit” er helt klart det gennemgående indtryk, jeg fik, da jeg blev præsenteret for alle Continentals planer og visioner om nul ulykker i fremtiden.\nJeg tror, vi hurtigt kan blive enige om, at ”dæk” umiddelbart ikke er noget af det mest ophidsende emne at tale om. Men det er det så alligevel. Har jeg fundet ud af. Efter weekendens indblik i Continentals fremtidige vision, er jeg ikke i tvivl om, at der bliver investeret rigtig mange penge, som i RIGITG mange, på ressourcer i SIKKERHED. Fremtidsplanen er ”VISION ZERO”, altså nul ulykker. Men så stærkt, som udviklingen går i øjeblikket i bilbranchen, er jeg ikke i tvivl om, at det nok skal pege derhen af. Og hvor fantastisk er det lige, at jeg ikke skal bekymre mig om min to-årige datter i trafikken på samme måde, som min forældres generation har gjort det.\nUdover alle de sikkerhedssystemer, som mange af de nye biler bliver leveret med i dag; “Emergency Brake assist”, ”Adaptive Cruise control”, “Blind spot assist” osv. – som Continental meget langt hen af vejen står bag, så var weekendens fokus på fremtidens dæk. Vi kommer nemlig til at opleve et dæk, som, du som fører, kan kommunikere med. Ja, du læste rigtigt. Du får besked på forhånd, når det er tid til at skifte dæk.\nForestil dig at du kører i din bil, og pludselig bipper din smartphone og fortæller dig, at højre forhjul mangler luft, fordi der er gået en skrue i dækket.\nDu holder ind på tankstationen, sætter luftpumpen til, og via din smartphone kan du nu kontrollere, hvornår dækket har det rette dæktryk. Hvis hullet er større end som så, kan dækket lappe sig selv via en slags “gummi-snot”, som dækket er konstrueret med. De nærmere detaljer vil jeg ikke kede jer med. Men det er altså rigtig smart tænkt.\nLæs også: Continental – tak fordi du passer på min familie\nOg nu til noget endnu mere ”Tilbage til fremtiden-agtigt”. En anden mega sej feature er, at i fremtiden kan du selv justere, hvor meget luft du vil have i dækket, imens du kører.\nHvis du eksempelvis er på vej på skiferie og kører på vinterdæk, så har dine dæk en hvis berøringsflade på vejen. Hvis det så pludselig bliver isglat, og du godt kunne trænge til at stå endnu bedre fast – så kan man trykke på en knap inde i kabinen og dermed lukke en lille smule luft ud af dækket. Hvad sker der så? Så ligger dækket pludselig med en endnu større dækflade på vejen. Det, der så er endnu mere frækt, er, at den ”ekstra dækflade”, som kommer ned og rammer vejen, har en lille række med pigge siddende, så du lige pludselig kører med et dæk der har dobbelt konfekt – vinterdæk inkl. pigge. Det er da genialt? Når så det glatte føre er overstået, så trykker man må knappen, og vupti – så har dækket fyldt sig med luft igen og berøringsfladen er nu blevet mindre igen og kommet tilbage som den var før.\nLille almindelige overflade\nHer er noget af luften taget ud af dækket som hermed har større kontakt på\nvejen, og piggene er kommet ned og rammer vejens overflade ude i siden.\nWeekenden bød på en masse sjove dæktest i det flotte snelandskab i Østersund i Sverige . Bl.a. kørsel på en frossen sø, lastvognskørsel, test af nye dæk på gammel bil og gamle dæk på ny bil. Det var tydeligt at se, HVOR stor en betydning det har at vi kører med de rigtige dæk på det rigtige tidspunkt.\nAlt i alt var det en inspirende ”eye-opener” weekend, hvor det gik op for mig, at fremtidens dæk er fire intelligente computerenheder på bilen, og det gammeldags”runde gummiklat-agtig dæk” som vi kender det i dag, er en uddøende race.\n“Sicherheit, Sicherheit, Sicherheit.”!


Yderligere aftaler i forbindelse med Premium-medlemsskab - PDF\nDownload "Yderligere aftaler i forbindelse med Premium-medlemsskab"\n1 Yderligere aftaler i forbindelse med Premium-medlemsskab Generelt De efterfølgende aftaler regulerer kontraktforholdet mellem sprd.net AG, repræsenteret af direktionen Philip Rooke (CEO), Matthias C. Spiess og Tobias Schaugg, Gießerstraße 27, Leipzig (handelsregister AG Leipzig, HRB 22478), efterfølgende benævnt "Spreadshirt" og kontrahenten (efterfølgende benævnt Premium-bruger ) vedrørende erhvervelse af et såkaldt Premiummedlemsskab i forbindelse med Spreadshirts online-tilbud. De efterfølgende aftaler regulerer kontraktforholdet mellem sprd.net AG, repræsenteret af direktionen Philip Rooke (CEO), Matthias C. Spiess og Tobias Schaugg, Gießerstraße 27, Leipzig (handelsregister AG Leipzig, HRB 22478), efterfølgende benævnt "Spreadshirt" og kontrahenten (efterfølgende benævnt Premium-bruger ) vedrørende erhvervelse af et såkaldt Premium-medlemsskab i forbindelse med Spreadshirts online-tilbud. 1 Premium-medlemsskab Premium-brugere får mod betaling et Premium-medlemsskab. De modydelser der skal tilvejebringes af Spreadshirt i forbindelse med Premium-medlemsskabet og andre med oprettelsen af Premiummedlemsskabet forbundne gensidige rettigheder og pligter, er angivet i nedenstående betingelser. Især får Premium-brugeren yderligere funktioner til sin brugerkonto i Spreadshirt-butikkerne og kan bruge Spreadshirt-Designer (se paragraf 4 og 5 Premium-funktioner og Spreadshirt-Designer nedenfor) 2 Gyldigheden af de generelle forretningsbetingelser for butiksindehavere Gyldigheden af de Generelle forretningsbetingelser for butiksindehavere berøres ikke af Premiummedlemsskabet. 3 Sådan får du Premium-medlemsskab (1) Det Tilbud om at bestille et Premium-medlemsskab på webstedet, er en uforbindende opfordring til Premium-brugeren om at indgå en sådan aftale. (2) Ved at afsende den udfyldte bestillingsformular fra Spreadshirt, afgiver Premium-brugeren et bindende tilbud på at indgå et Premium-medlemsskab. Før formularen sendes, har kunden mulighed for at kontrollere sine oplysninger og i givet fald korrigere dem på en oversigtsside. Bestillingen kan afgives på følgende sprog: Tysk, engelsk, fransk, spansk, hollandsk, italiensk, norsk, svensk, dansk, polsk, finsk.\n2 (3) Spreadshirt sender derefter Premium-brugeren en ordrebekræftelse pr. . Ordrebekræftelsen skal ikke betragtes som en accept af tilbuddet, men skal kun informere Premium-brugeren om, at Spreadshirt har modtaget bestillingen. (4) Aftalen er først kommet på plads, når Spreadshirt aktiverer Premium-funktionerne, eller erklærer at Premium-brugerens tilbud er accepteret, via . De detaljerede oplysninger i bestillingen kan også ses online på i brugerprofilen under Bestillinger. 4 Premium-funktioner (1) Premium-brugernes butikker kan vises på op til 11 sprog ved hjælp af sprogvalg-menuerne. I øjeblikket er følgende sprog til rådighed: Tysk, engelsk, fransk, spansk, hollandsk, italiensk, norsk, svensk, dansk, polsk og finsk. (2) Premium-brugeren afgør, om han/hun vil yde rabat til slutkunder i sin butik fra en bestemt ordreværdi. Rabatreguleringen angives på forhånd af Spreadshirt. Hvis Premium-brugeren har flere butikker, gælder rabatreguleringen til enhver tid kun for Premium-brugerens udvalgte butik. For at garantere, at især reglerne i konkurrence- og forbrugerbeskyttelsesloven overholdes, skal Premiumbrugeren udelukkende følge de tekniske specifikationer der på forhånd er angivet af Spreadshirt. (3) Premium-brugeren kan oploade op til 50 grafiske vektor- eller pixel dagligt på Spreadshirt-serveren og bruge dem til sine butikker. (4) Hvis Premium-brugeren har flere butikker, kan de administreres via en enkelt brugerkonto eller login. (5) Spreadshirt-fakturaer og følgesedler, der er rettet til en Premium-brugers Spreadshirt-kunder, kan individualiseres ved hjælp af et Premium-brugerlogo. Spreadshirt nævnes udelukkende som udførende kontraktpartner på fakturaer og følgesedler. (6) Premium-brugeren kan deklarere enkelte produkter som specialtilbud, hvor den gamle produktpris vises overstreget. For at garantere, at især reglerne i konkurrence- og forbrugerbeskyttelsesloven overholdes, skal Premium-brugeren udelukkende følge de tekniske specifikationer der på forhånd er angivet af Spreadshirt. 5 Spreadshirt-Designer (1) Premium-brugeren kan oprette og bruge op til 5 Spreadshirt-Designere til sin brugerkonto (efterfølgende også benævnt Designer ). Designere er Premium-brugerens Spreadshirt-butikker, der vises på en særlig måde. Slutkunden kan ved hjælp af Designeren udforme produkttyper med motiver og tekst efter personligt ønske og i overensstemmelse med de på forhånd angivne tekniske specifikationer. Følgende afsnit er afslutningsvist gældende for Designerens udformning og funktioner. (2) Forvandlingen af en klassisk butik til en Designer ved at bibeholde de oprettede produkter, er ikke muligt. (3) Premium-brugeren kan bestemme, om varekurven og/ eller freestyleboxen skal vises som Designerens elementer. Ved hjælp af Freestyleboxen kan der integreres individuel grafik i Designeren i overensstemmelse med de på forhånd angivne tekniske specifikationer. En yderligere grafisk udformning, især af varekurven og Freestyleboxen, er ikke muligt.\n3 (4) Premium-brugeren kan vælge farve, skrift og Designer-navn. Yderligere tilpasninger af Designeren, især grafiske, er ikke muligt. (5) For produkter der bestilles via en Designer, er Spreadshirts slutkundepriser gældende. Premiumbrugeren får 20 % provision af slutkundens nettopris for varekurvens indhold, ved bestillinger via sin Designer. Premium-brugeren har ikke mulighed for at fastsætte individuelle provisioner af produkterne. (6) Premium-brugeren kan anvende Spreadshirts motivkategorier i sin Designer. Premium-brugeren har ikke mulighed for at vælge enkelte Spreadshirt-motivkategorier. Hvis Premium-brugeren indsætter egne motiver i Designeren, vises disse i Premium-brugerens egen motivkategori i hver af sine Designere. Premium-brugeren afgør, om slutkunder kan oploade egne motiver i Designeren. (7) Derudover, kan der ikke oprettes egne motiv- og produktkategorier samt enkelte udvalgte produktkategorier eller -typer til Designeren. (8) Premium-brugere kan fastsætte et startprodukt for hver af deres Designere. (9) Premium-brugerens muligheder i henhold til 4 stk. (1) (4) gælder tilsvarende for Designeren. 6 Premium-brugerens integrering af Spreadshirt- Designer Premium-brugeren kan offentliggøre den af Spreadshirt tilbudte Spreadshirt-Designer på sit websted; der er dog ingen forpligtelse til offentliggørelse. Designeren offentliggøres ved hjælp af en elektronisk henvisning ("link"), der stilles til rådighed af Spreadshirt, som Premium-brugeren integrerer på sin Internetside. I tilfælde af en offentliggørelse, forpligter Premium-brugeren sig til at integrere det af Spreadshirt oprettede link uændret på sin Internetside. Premium-brugeren har især ikke tilladelse til at lave ændringer, der vedrører publikationen af de generelle forretningsbetingelser for slutkunder. 7 Omkostninger/ betaling (1) Omkostningerne til et Premium-medlemsskab afhænger af aftalens varighed, som vælges af Premium-brugeren i forbindelse med bestillingsprocessen iht. 3. Premium-brugeren får vist omkostningerne før bestillingen. De kan hentes her. (2) Betaling følger i henhold til kundens valg via bankoverførsel (SEPA-basis-betalingsaftale), kreditkort, overførsel eller anden betalingsmåde. Hvis der betales via bankoverførsel (SEPA-basisbetalingsaftale) sender Spreadshirt forudanmeldelsen (Pre-notification) efter at bestillingen er afgivet i henhold til reglerne om bekræftelse af bestilling ( se 3 afsnit 2). Debiteringen følger for de kontoførende bankinstitutter i Tyskland, Østrig og Spanien tidligst 1 dag efter advisering, ved kontoførende bankinstitutter i andre lande tidligst 5 dage efter tilsendt advisering. (3) Såfremt den betalingsmetode der er valgt af Premium-brugeren, på trods af gennemførelse iht. aftalen fra Spreadshirts side, ikke kan gennemføres, især fordi debitering af Premium-brugerens konto i mangel af dækning af dennes konto, eller på grund af angivelse af forkerte data, ikke er muligt, skal Premium-brugeren erstatte Spreadshirt eller en tredjemand der er pålagt afviklingen af Spreadshirt, de heraf opståede meromkostninger.\n4 (4) Spreadshirt er berettiget til, at benytte tredjemands servicydelser under afvikling af betalingen: a) I tilfælde af kundens manglende betaling, må Spreadshirt overdrage sine fordringer til et inkassobureau og videregive de til betalingsafviklingen nødvendige personlige data til denne tredjemand. b) I tilfælde af, at tredjemand involveres i betalingsafviklingen, anses betalingen fra Spreadshirts side først som udført, når beløbet i henhold til aftalen er stillet til rådighed for tredjemand, så tredjemand har ubegrænset rådighed over dette beløb. 8 Aftalens varighed/ opsigelse (1) Premium-medlemsskabet indgås efter Premium-brugerens eget valg af en varighed iht. 7 stk. (1) og ender automatisk når dette tidsrum udløber. Det er muligt at forlænge aftalen iht. 3. (2) Under aftalens varighed giver begge parter afkald på retten til ordentlig opsigelse. En gensidig ret til en ekstraordinær opsigelse, berøres ikke heraf. 9 Reklamationsret (1) Ved mangelfuld ydelse gælder de juridiske forskrifter. 2) Datakommunikationen via Internettet, kan iht. til det aktuelle tekniske niveau, ikke garanteres at være fejlfri og/eller til rådighed til enhver tid. Spreadshirt hæfter derfor ikke for, at onlinetilbuddet altid og uafbrudt er til rådighed. 10 Oplysninger om fortrydelsesret for forbrugere De har ret til at træde tilbage fra denne aftale uden begrundelse inden for 14 dage. Fortrydelsesfristen udløber 14 dage efter den dag, hvor aftalen blev indgået. For at udøve fortrydelsesretten skal De meddele os (sprd.net AG, Gießerstr. 27, Leipzig, Deutschland, Telefon +49 (0) , Fax +49 (0) , Deres beslutning om at gøre fortryde denne aftale i en utvetydig erklæring (f.eks. ved postbesørget brev, fax eller ). De kan benytte den vedhæftede standardfortrydelsesformular, men det er ikke obligatorisk. Fortrydelsesfristen er overholdt, hvis De sender Deres meddelelse om udøvelse af fortrydelsesretten, inden fortrydelses-fristen er udløbet. Hvis De udøver Deres fortrydelsesret i denne aftale, refunderer vi Dem alle betalinger modtaget fra Dem, herunder leveringsomkostninger (dog ikke ekstra omkostninger som følge af Deres eget valg af en anden leveringsform end den billigste form for standardlevering, som vi tilbyder) uden unødig forsinkelse og under alle omstændigheder senest 14 dage fra den dato, hvor vi har modtaget meddelelse om Deres beslutning om at fortryde denne aftale. Vi gennemfører en sådan tilbagebetaling med samme betalingsmiddel, som De benyttede ved den oprindelige transaktion, medmindre De udtrykkeligt har indvilget i noget andet. Under alle omstændigheder pålægges De ingen former for gebyrer som følge af tilbagebetalingen. Hvis De ønsker, at levering af tjenesteydelser skal påbegyndes, inden fortrydelsesfristen er udløbet, skal De betale os et beløb, som står i forhold til omfanget af de ydelser, der er leveret indtil det tidspunkt, hvor De informerede os om Deres udøvelse af aftalens fortrydelsesret, sammenlignet med fuld opfyldelse af aftalen. (denne formular udfyldes og returneres kun, hvis fortrydelsesretten gøres gældende)\n5 - Til sprd.net AG, Gießerstr. 27, Leipzig, Deutschland, Fax +49 (0) , - Jeg/vi (*) meddeler herved, at jeg/vi (*) ønsker at gøre fortrydelsesretten gældende i forbindelse med min/vores (*) købsaftale om følgende varer (*) /levering af følgende tjenesteydelser (*) - Bestilt den (*)/modtaget den (*) - Forbrugerens navn (Forbrugernes navne) - Forbrugerens adresse (Forbrugernes adresse) - Forbrugerens underskrift (Forbrugernes underskrifter) (kun hvis formularens indhold meddeles på papir) - Dato (*) Det ikke-relevante udstreges. 11 Ansvar og fritagelse (1) Premium-brugeren forpligter sig til, ikke at krænke tredjemands rettigheder ved oprettelse af sin Premium-bruger-butik og at respektere de gældende love, og hæfter for, at tilbuddene i hans/hendes Premium-bruger-butik, især med henblik på reglerne i konkurrence- og forbrugerbeskyttelsesloven (f.eks. direktivet om angivelse af priser på forbrugsvarer), overholder gældende lovgivning. Premiumbrugeren forpligter sig i denne forbindelse også udelukkende at holde sig til de tekniske specifikationer der på forhånd er angivet af Spreadshirt. (2) Premium-brugeren hæfter over for Spreadshirt for alle skader, som Spreadshirt lider, ved at Spreadshirt-Designer bruges af Premium-brugeren og derved krænker tredjemands rettigheder og/ eller overtræder andre lovmæssige bestemmelser. (3) Dette ansvar der påhviler Premium-brugeren, omfatter samtlige af Spreadshirts skader i form af omkostninger til retsforfølgelse samt omkostninger og skadeserstatningsbeløb, som pålægges Spreadshirt af en domstol eller som er indeholdt i et forlig. Premium-brugeren forpligter sig til at fritage Spreadshirt fra alle ovennævnte omkostninger og skadeserstatningsfordringer. Spreadshirt har i dette tilfælde krav på forskud af Premium-brugeren på et beløb der svarer til de anslåede retsomkostninger. (4) Spreadshirts ansvar over for Premium-brugeren, uanset hvilke retsgrunde, og især - men ikke udelukkende - i henhold til 280 ff. i den tyske lov om borgerlige retsforhold, 323 ff. i den tyske lov om borgerlige retsforhold, eller på grund en ulovlig handling i henhold til 823 ff. i den tyske lov om borgerlige retsforhold, bestemmes udelukkende på følgende måde: Spreadshirt hæfter, såfremt Premium-brugeren gør krav gældende, for krav der beror på Spreadshirts, deres ledende medarbejderes eller medhjælperes svig, forsæt, grov uagtsomhed eller krænkelse af en væsentlig pligt i aftalen. Spreadshirt hæfter i øvrigt Spreadshirt under ingen omstændigheder for mild uagtsom adfærd. (5) Hvis Premium-brugeren er virksomhedsejer, dvs. en naturlig eller juridisk person, eller et selvejende interessentskab, som handler under udøvelse af deres erhvervsmæssige eller selvstændige virksomhed ved indgåelse af en retshandel, gælder derudover følgende: For så vidt Spreadshirt anklages for en uagtsom krænkelse, begrænses ansvaret til en forudsigelig, typisk forekommende skade. (6) Yderligere ansvar der påhviler Spreadshirt på grund af personskader eller i henhold til den tyske produktansvarslov, forbliver uberørt.\n6 12 Ændring af betingelser (1) Ændringer i denne aftale skal være skriftlige. Spreadshirt offtentliggør eventuelle ændringer af denne aftale på webstedet og informerer Premium-brugeren via . Såfremt Premium-brugeren efter en sådan information stadig stiller motiver til benyttelse til rådighed, gælder ændringerne som stiltiende accepteret. (2) Som en skriftlig meddelelse i henhold til disse generelle forretningsbetingelser, gælder erklæringer ved hjælp af telefax, brev og . I tilfælde af en sådan erklæring over for Spreadshirt via , skal den sendes til: (3) Det aftales, at hverken yderligere angivne rettigheder og pligter i denne aftale eller aftalte honorartabeller for løbende tidsrum, der ikke er til fordel for Premium-brugeren, berøres af en sådan ændring. (4) Hvis Premium-brugeren ikke er indforstået med en ændring, er det muligt at opsige aftalen uden varsel. I dette tilfælde erstattes for meget betalte omkostninger for Premium-medlemsskabet. 13 Værneting - opfyldelsessted - lovvalg (1) Opfyldelsessted for samtlige ydelser, er Spreadshirts hovedkontor i Leipzig. (2) Såfremt Premium-brugeren er erhvervsdrivende i henhold til den tyske handelslov, en offentligretlig juridisk person eller handler om offentlig-retlig særformue, er Leipzig værneting. Spreadshirt er i dette tilfælde også berettiget til, efter Spreadshirts valg, at sagsøge Premium-brugeren ved domstolen på kundens bopæl. Tilsvarende er gældende i tilfælde af, at Premium-brugeren ikke har et almindeligt værneting til rådighed i Tyskland, flytter sin bopæl eller sit normale opholdssted ud af indlandet eller hvis kundens bopæl eller sædvanlige opholdssted er ukendt, ved anlæggelse af retssag, efter indgåelse af aftalen. (3) I henhold til denne aftale, er aftalen udelukkende underlagt domstolen i Forbundsrepublikken Tyskland. UN-købelovens gyldighed er udelukket. Såfremt Premium-brugeren er forbruger iht. 13 i den tyske lov om borgerlige retsforhold og kundens sædvanlige opholdssted er i udlandet, forbliver tvingende bestemmelser i dette land uberørt. (4) I tilfælde af, at nogle bestemmelser i disse aftaler er uvirksomme eller strider imod lovmæssige regler, berøres aftalen i øvrigt ikke heraf. Version: 01/2012\nUdbyder og kontrahent: Seelbüde 13 36110 Schlitz, Tyskland Firmaregister: Registreret ved retten: Amtsgericht Gießen i Tyskland, HRB 8407 Administrerende direktører: Walter Neumüller, Thomas Rebmann, Andreas\nUdbyder og kontrahent: Lampenwelt GmbH & Co. KG Seelbüde 13 36110 Schlitz, Tyskland\nUdbyder og kontrahent: Lampenwelt GmbH & Co. KG Seelbüde 13 36110 Schlitz, Tyskland Firmaregister: Registreret ved retten: Amtsgericht Gießen i Tyskland, HRA 3866 Administreret ved partner: Lampenwelt\nI. Generelle forretningsbetingelser for MAGIX Software GmbH (AGB) 3 fortrydelseserklæring for forbruger ved fjernhandelskontrakter\nI. Generelle forretningsbetingelser for MAGIX Software GmbH (AGB) Fra august 2015 1 Betingelsernes gyldighed 1. Leveringer, ydelser og tilbud fra MAGIX AG, herefter kaldet "MAGIX", følger udelukkende på


Rønde Bio, Rønde\nSkrevet af: Filmoperatør Keld P. Andersen, Slagelse Dato: 03.03.2018\nDen første biograf i Rønde åbnede engang i 1920erne i en ejendom på Frederiksalle med 120 pladser af Helbo Rasmussen som senere drog til Fotorama i Hammel. I 1929 blev biografen overtaget af Otto Jørgensen og han byggede en ny biograf i Rønde overfor Hotel Rønde. Hans nye teater åbnede i sommeren 1946 med 260 pladser. I 1950 overtog Jørgen Jørgensen biografen efter sin far og han sørgede bl.a. for at der omkring 1960 kunne blive vist CinemaScope Film. Biografen havde på det tidspunkt faste spilletider kl. 19 og 21 og en eftermiddagsforestilling søndag kl. 16 men fra 1965 overgik man til kun en aftenforestilling.\nI Maj 1979 blev Rønde Bio overtaget af Bent Nielsen som i forvejen drev biografen i Ebeltoft og som noget nyt i Rønde lavede han specielle månedsprogrammer så folk kunne se hvad der kom i biografen fire uger frem. Der blev også indført to aftenforestillinger igen. Bent Nielsen arrangerede også specielle eftermiddagsforestillinger for børn hver lørdag og søndag eftermiddag. Bent Nielsens første film i Rønde Bio var "Far til Fire og onkel Sofus" og "Honning Måne", derefter fulgte "Vil du se min smukke navle" og der var godt besøg til de første forestillinger. De største filmsuccesser i Bent Nielsens tid var John Travoltafilmen "Saturday Night Fever", "Vinterbørn" og "Grease" - derudover var Olsen Banden og James Bond filmene også velbesøgt. Bent Nielsen prøvede også med pornofilm men det gad man ikke se i Rønde, de gik derimod godt i hans anden biograf "Bio" i Ebeltoft. Der kunne de tyske turister skabe fuldt hus når de "kulørte" strimler dansede rundt på lærredet.\nI slutningen af 1979 brød Rønde Bios to gamle filmmaskiner sammen og Bent Nielsen måtte indkøbe nyt materiel hos Cinemeccanica i Milano for 150.000 kr. men biografen måtte holde lukket i to uger før de var opstillet og køreklar. Det nye maskinel var indrettet med spoletårn og kunne således styres fra biografsalen. Bent Nielsen havde søgt Rønde Byråd om lån til det nye maskinel men havde fået nej til dette - ej heller filmfonden kunne hjælpe så han måtte søge andet steds.\nDa Bent Nielsen overtog Rønde Bio i 1979 var det en underskudsforretning med et ret beskedent publikum men han forblev dog optimist og da han havde haft en god start så han lyst på fremtiden lige indtil videofilmene gjorde sin entre. Disse mente han var en "døgnflue" og at de unge mennesker ville hellere i biografen - men hen af vejen måtte han sande, at disse videofilm desværre havde fået overtaget og pr. 31. Marts 1984 lukkede Rønde Bio. Hans anden biograf i Ebeltoft blev overtaget af Nia og Gert Skov men de kunne heller ikke holde liv i denne så den lukkede i 1987. Bent Nielsen blev så efterfølgende Fregatkontrollør på Fregatten "Jylland".\nEbeltoft Bio, Ebeltoft


Hjertesygdomme og hjerteanfald symptomer | DK.DSK-Support.COM\nHjertesygdomme og hjerteanfald symptomer\nAileen Frederiksen ــ 29 maj 2017\nHjertesygdom er stigende\nSeptember er Heart Awareness Month - en hel måned dedikeret til at øge bevidstheden om hjertesygdomme, der kulminerede i World Heart Day den 29. September.\nIfølge en rapport udgivet i 2017 af World Heart Federation Global hjertekarsygdomme Atlas, er flere fransk dør af hjertesygdomme, slagtilfælde og andre hjerte-kar-sygdomme end nogensinde før. Også ifølge denne rapport, Frankrig har verdens højeste rate af forhøjet blodtryk blandt mennesker over en alder af 50.\nMark Payne, administrerende direktør for den uafhængige Fællesskab Apotekerforeningen (ICPA), siger, at de stigende hjertesygdom satser kan tilskrives en fransk disposition mod usund levevis. ”Fransk spiser flere animalske produkter og forarbejdede fastfood højt sukker og salt, og førende mere stillesiddende liv, hvilket resulterer i øget hjertesygdomme og fedme.”\nEt hjerteanfald finder sted, når en koronararterie pludselig bliver blokeret, at standse strømmen af blod til hjertemusklen og beskadige den.\nDe fleste dødsfald som følge af hjerteanfald er forårsaget af ventrikelflimren af hjertet, der opstår, før personen kan nå en skadestue. De, der når frem til skadestuen har gode udsigter; overlevelse af et hjertetilfælde med moderne behandling bør overstige 90 procent. Den ene til 10 procent af hjerteanfald ofre, der dør senere omfatte de ofre, der lider store skader på hjertemusklen oprindeligt eller som lider yderligere skade på et senere tidspunkt.\nSymptomer på en blodprop i hjertet\n”Mange mennesker dør af hjerteanfald, fordi de ikke får medicinsk behandling hurtigt nok,” siger Payne. ”Hvis man lærer at genkende tegn på et hjerteanfald, kan du reagere hurtigt og eventuelt gemme din egen, eller andres liv.”\nAdvarselssignalerne kan variere fra person til person, og de kan ikke altid være pludselige eller alvorlige. Mange hjerteanfald starte langsomt, i modsætning til de dramatiske eksempler ses på tv. En person, der oplever et hjerteanfald kan ikke engang være sikker på, hvad der sker, hjerteanfald symptomer varierer blandt individer, og endda en person, der har haft en tidligere hjerteanfald kan have forskellige symptomer i en efterfølgende hjerteanfald.\nSelvom smerte eller pres brystet er den mest almindelige symptom på et hjerteanfald, kan hjerteanfald ofre opleve en mangfoldighed af symptomer, der omfatter:\nBrystubehag såsom smerte, oppustethed og / eller klemme fornemmelse af brystet Jaw smerte, tandpine, hovedpine Åndenød Kvalme Opkastning General ubehag i øvre abdomen sveden halsbrand og / eller fordøjelsesbesvær Arm smerter (mere almindeligt venstre arm, men kan være enten armen) Øvre rygsmerter Generel følelse af utilpashed Ingen symptomer - ca. En fjerdedel af alle hjerteanfald er tavse, uden brystsmerter eller nye symptomer. Disse tavse hjerteanfald er særligt udbredt blandt patienter med diabetes\nHvad skal man gøre, hvis du oplever nogen af disse symptomer\nHvis du, eller en anden, er at have et hjerteanfald her er vitale tips om hvad man skal gøre:\nSkride til handling - hvert minut tæller Stop al fysisk aktivitet og sidde eller ligge ned Fortæl nogen i nærheden af dig, hvad der sker Sørg umiddelbare planer om at komme til dine nærmeste læger værelser eller skadestuen så hurtigt som muligt. Forsøg ikke at køre selv Når du ankommer, så fortæl dem, at du mener, du har et hjerteanfald, så du får øjeblikkelig lægehjælp\nDen ICPA advarer om, at selv om symptomerne på et hjerteanfald kan være mild, er det vigtigt at huske, at hjerteanfald producerer ingen symptomer eller kun milde symptomer kan være lige så alvorlig som hjerteanfald, der forårsager alvorlige smerter i brystet.\n”Alt for ofte folk tilskriver hjerteanfald symptomer til angst, fordøjelsesbesvær, træthed eller stress, og derfor forsinke udkig efter hurtig lægehjælp. Tidlig diagnose og behandling redder liv.”\nVær proaktiv og forebygge hjertesygdomme\nDen ICPA tilføjer, at du kan tage andre proaktive foranstaltninger for at holde dit hjerte sundt. Ting som at spise en sund plante-baseret kost lavt animalske produkter, udøver regelmæssigt og være opmærksom på de risikofaktorer såsom rygning, drikke, tage stoffer, højt blodtryk, højt kolesteroltal, overvægt og stress vil alle gå langt i retning af at beskytte dit hjerte sundhed.\n”Det er vigtigt at overvåge din kolesterol og dit blodtryk jævnligt, da disse er medvirkende faktorer, der fører til skader på hjertet, og der er som regel ingen symptomer på forhøjet blodtryk og forhøjet kolesterol. Besøg din læge, klinik eller lokal uafhængig apotek og bede om at få dit blodtryk kontrolleres og har en kolesterol test.”\n”For rygere, holde op er absolut det bedste spil, du kan gøre for at beskytte dit hjerte. Spørg på apoteket om produkter, der er til rådighed til at hjælpe dig med at stoppe med at ryge. Over-the-counter produkter er også klar til at hjælpe med vægttab og håndtering af stress - spørg din uafhængige apotek til deres bistand på din rejse til hjerte sundhed,”slutter Payne.\nNye regler for mærkning af fødevarer i Frankrig\nVaccinationer: Når børn ikke immuniseres\nSundhedsalarm for gravide: Der er ikke nogen alkohol i løbet af graviditeten\n5 influenzavaccine myter debunked\n5 symptomer på kræft kvinder ignorerer ofte\nHvordan man vælger de bedste spa-behandlinger for at forkæle tanker, krop og sjæl\nBehandle overgangsalderen symptomer med bioidentical hormon erstatning\nGør detox kostvaner arbejde\nTopvaner for vellykkede dieters: Find glæde i din rutine


Methylphenidat "Orifarm" Orifarm A/S, depottabletter 27 mg\nSe information om Methylphenidat "Orifarm" på medicin.dk – borger.\nSe information til sundhedsfaglige om Methylphenidat "Orifarm" på medicin.dk – professionel.\nMethylphenidat Orifarm 27 mg depottabletter\nLæs denne indlægsseddel grundigt inden du begynder at tage dette lægemiddel, da den indeholder vigtige oplysninger. Gem indlægssedlen. Du kan få brug for at læse den igen. Spørg lægen eller apotekspersonalet, hvis der er mere du vil vide. Lægen har ordineret Methylphenidat Orifarm til dig/dit barn personligt. Lad derfor være med at give medicinen til andre. Det kan være skadeligt for andre, selvom de har de samme symptomer, som du har. Kontakt lægen eller apotekspersonalet, hvis du får bivirkninger, herunder bivirkninger, som ikke er nævnt her. Se punkt 4.\nDet skal du vide, før du begynder at tage Methylphenidat Orifarm.\nSådan skal du tage Methylphenidat Orifarm.\nPakningstørrelser og yderligere oplysninger.\nMethylphenidat Orifarm forøger aktiviteten i dele af hjernen, som ikke er aktive nok. Medicinen kan hjælpe med at skærpe opmærksomheden (opmærksomhedsspændvidde), øge koncentrationen og mindske impulsiv adfærd.\nMethylphenidat Orifarm anvendes til behandling af ADHD (attention deficit hyperactivity disorder) hos unge og børn fra 6 år og opefter, når andre ikke-medicinske behandlinger alene har vist sig at være utilstrækkelige.\nMethylphenidat Orifarm bør anvendes sammen med andre former for behandling som del af et omfattende behandlingsprogram. Et omfattende behandlingsprogram består typisk af psykologiske, undervisningsmæssige og sociale tiltag samt farmakoterapi. Behandlingsprogrammet har til formål at stabilisere børn med ADHD med symptomer, som kan omfatte kronisk manglende opmærksomhed, at være let at distrahere, emotionel labilitet, impulsivitet, moderat til svær hyperaktivitet, mindre neurologiske tegn og unormal elektroencefalografi (EEG). Indlæringsevnen kan muligvis være hæmmet. Diagnosen kan ikke stilles udelukkende ud fra tilstedeværelsen af et eller flere symptomer. En fyldestgørende diagnose stilles ved hjælp af medicinske og specialiserede psykologiske, undervisningsmæssige og sociale ressourcer.\nBehandling med Methylphenidat Orifarm må kun indledes af og anvendes under overvågning af en specialist i adfærdsforstyrrelser hos børn og/eller unge.\nBehandling med Methylphenidat Orifarm er ikke indiceret til alle børn med ADHD. Beslutningen om at anvende lægemidlet skal baseres på en meget omhyggelig vurdering af symptomernes sværhedsgrad og kroniske karakter i forhold til barnets alder. Methylphenidat Orifarm skal altid anvendes på denne måde i overensstemmelse med den godkendte indikation og efter de ordineringsmæssige/diagnostiske retningslinjer.\n2. Det skal du vide, før du begynder at tage Methylphenidat Orifarm\nTag ikke Methylphenidat Orifarm, hvis du eller dit barn\ner allergisk over for methylphenidathydrochlorid, eller et af de øvrige indholdsstoffer i Methylphenidat Orifarm (angivet i punkt 6).\ntager lægemidler kaldet monoaminoxidasehæmmere (MAOI’er) mod depression eller har taget MAOI’er inden for de seneste 14 dage.\nMethylphenidat Orifarm må ikke gives til børn under 6 år eller til ældre, da sikkerhed og fordele ved brugen ikke er fastlagt for disse aldersgrupper.\nKontakt lægen eller apotekspersonalet før du eller dit barn tager Methylphenidat Orifarm, hvis du eller dit barn\nskal til at stoppe med at tage Methylphenidat Orifarm, da lægen i så fald måske vil overvåge dit barn for eventuel depression.\nunder behandling oplever unormalt, vedvarende eller hyppige smertefulde erektioner, skal du kontakte lægen med det samme.\nOplys altid ved blodprøvekontrol og urinprøvekontrol, at du er i behandling med Methylphenidat Orifarm. Det kan have betydning for prøveresultaterne.\nDin læge kontrollerer nedenstående, før behandlingen med Methylphenidat Orifarm indledes.\nFor at din læge kan beslutte, om Methylphenidat Orifarm er den korrekte medicin for dig eller dit barn, vil lægen drøfte følgende med dig:\nDet er vigtigt, at du giver alle oplysninger, så din læge kan beslutte, om Methylphenidat Orifarm er den korrekte medicin for dig eller dit barn. Din læge kan beslutte, at du eller dit barn skal have foretaget andre medicinske test, før du eller dit barn tager denne medicin.\nDoping: Methylphenidat Orifarm står på dopinglisten og kan medføre udelukkelse ved sportsstævner. Spørg lægen.\nBrug af anden medicin sammen med Methylphenidat Orifarm\nHvis du eller dit barn tager anden medicin, kan Methylphenidat Orifarm påvirke den anden medicins virkning eller kan give bivirkninger.\nTal med din eller dit barns læge, hvis du eller dit barn tager nogle af de følgende lægemidler, før du tager Methylphenidat Orifarm:\nHvis der er planlagt en operation med halogeneret anæstesi (en bestemt type narkose), må du eller dit barn ikke tage Methylphenidat Orifarm på dagen for operationen på grund af risikoen for en pludselig stigning i blodtrykket under operationen.\nHvis du er i tvivl, om nogle af de lægemidler, som du eller dit barn tager, er omfattet af listen ovenfor, skal du spørge lægen eller på apoteket, før du tager Methylphenidat Orifarm.\nFortæl det altid til lægen eller apotekspersonalet, hvis du/dit barn bruger anden medicin eller har brugt det for nylig.\nHvis du er i tvivl, om nogle af de lægemidler, som du eller dit barn tager, er omfattet af listen ovenfor, skal du spørge lægen eller på apoteket, før du tager metylphenidat.\nBrug af Methylphenidat Orifarm sammen med mad, drikke og alkohol\nDu kan tage Methylphenidat Orifarm i forbindelse med et måltid, men det er ikke nødvendigt\nDu eller dit barn må ikke drikke alkohol, samtidig med brugen af denne medicin, da alkohol kan forværre medicinens bivirkninger. Husk, at nogle fødevarer og medicin indeholder alkohol.\nFortæl det til lægen eller på apoteket, før du/dit barn bruger Methylphenidat Orifarm, hvis du/dit barn er:\nEr gravid eller tror du måske er gravid. Lægen afgør, om du eller din datter skal tage Methylphenidat Orifarm.\nHvis du ammer eller planlægger og amme. Der er begrænset information, som tyder på, at methylphenidat udskilles i modermælk. Derfor beslutter lægen, om du eller din datter bør amme under indtagelsen af Methylphenidat Orifarm.\nPakningen er forsynet med rød advarselstrekant. Det betyder, at Methylphenidat Orifarm kan give bivirkninger som svimmelhed, døsighed og synsforstyrrelser, når du tager det. Hvis disse bivirkninger forekommer, kan det være farligt at udføre risikable aktiviteter som at føre motorkøretøj, betjene maskiner, køre på cykel eller klatre i træer, før du er sikker på, at du eller dit barn ikke bliver påvirket.\nMethylphenidat Orifarm indeholder lactosemonohydrat\nDenne medicin indeholder lactosemonohydrat. Hvis din læge har fortalt dig at du/dit barn ikke tåler visse sukkerarter, så kontakt lægen inden du/dit barn tager Methylphenidat Orifarm\n3. Sådan skal du tage Methylphenidat Orifarm\nFør du starter behandlingen, ved hver ændring af dosis og derefter mindst hver 6. måned eller ved hvert besøg vil lægen foretage forskellige test for at sikre, at Methylphenidat Orifarm stadig er tilstrækkeligt sikkert og gavnligt. De omfatter:\nTag altid Methylphenidat Orifarm nøjagtigt efter lægens eller apotekspersonalets anvisning. Er du i tvivl, så spørg lægen eller apotekspersonalet.\nDosis skal initieres under tilsyn af en læge med speciale i adfærdssygdomme hos børn og/eller unge.\nMethylphenidat Orifarm skal synkes hele sammen med væske og må ikke tykkes, deles eller knuses.\nMethylphenidat Orifarm tages en gang dagligt om morgenen.\nDosis kan justeres trinvist med 18 mg ad gangen. Dosisjusteringer kan normalt foretages med intervaller på omkring en uge.\nTidligere dosis 5 mg tre gange daglig: Methylphenidat Orifarm 18 mg én gang daglig.\nTidligere dosis 10 mg tre gange daglig: Methylphenidat Orifarm 36 mg én gang daglig.\nTidligere dosis 15 mg tre gange daglig: Methylphenidat Orifarm 54 mg én gang daglig.\nBehandling med Methylphenidat Orifarm behøver ikke at være på ubestemt tid. Hvis du eller dit barn tager Methylphenidat Orifarm i mere end et år, bør lægen stoppe behandlingen med Methylphenidat Orifarm et kort stykke tid en gang om året for at se, om der stadig er behov for medicinen. Du eller dit barn bliver måske ved med at se en fordel, når Methylphenidat Orifarm stoppes enten midlertidigt eller permanent. Dette kan ske i skoleferien.\nRisikoen for, at dit barn giver Methylphenidat Orifarm til andre, bruger det forkert eller misbruger det, bør kontrolleres. Langvarigt misbrug af Methylphenidat Orifarm kan føre til udtalt tolerance, psykisk afhængighed, unormal adfærd, psykotiske episoder. Denne medicin er beregnet udelukkende til dig eller dit barn. Medicinen skal ordineres af en læge og må derfor ikke gives videre til andre. Den kan være skadelig for andre, selvom de har de samme symptomer, som dit barn har.\nBørn under 6 år må normalt ikke få Methylphenidat Orifarm.\nMethylphenidat Orifarm bør ikke anvendes af ældre. sikkerhed og virkning er ikke fastlagt.\nHvis ikke nedtrapning af Methylphenidat Orifarm er lykkedes i 18-års alderen kan det være nødvendigt at fortsætte behandlingen ind i voksenlivet. Sikkerhed og virkning er ikke fastlagt for brugen af Methylphenidat Orifarm til voksne.\nHvis du eller dit barn har taget for mange Methylphenidat Orifarm\nHvis du eller dit barn har glemt at tage Methylphenidat Orifarm\nTag aldrig dobbelt dosis, hvis du/dit barn har glemt en dosis. Fortsæt blot med den sædvanlige dosis.\nHvis du eller dit barn holder op med at tage Methylphenidat Orifarm\nDu eller dit barn må ikke stoppe pludseligt med at tage tabletterne. Du bør nøje følge lægens råd. Det er nødvendigt med nøje overvågning under afvænningen, da det kan afsløre depression samt kronisk overaktivitet.\nSlagtilfælde, tab af syn, grånende af synet på det ene øje pga. sygdom i halspulsåren (iskæmisk neurologisk deficit). Kan være livsfarligt. Ring 112.\nirritabilitet, humørsvigninger, unormal opførsel.\nNedsat stemningsleje, nedsat energi, aktivitetsniveau, tristhed.\nMundtørhed, som kan øge risikoen for huller i tænderne. Hvis du/dit barn tager Methylphenidat Orifarm i mere end 2-3 uger, skal du/dit barn passe på din/dit barns mundhygiejne, så du/dit barn ikke får huller i tænderne. Tal med din/dit barns tandlæge.\nUdslæt/udbrud af udslæt (eruptioner).\nPsykotiske sygdomme, vrede, ændret humør, meget talende, sensetiv for berøring, bliver let påvirket af lys og lyde, rastløshed, gråd, tics og forværring af tics ved Tourettes syndrom, øget årvågenhed, søvnforstyrrelser. Kan være eller blive alvorligt. Tal med lægen.\nBlod i urinen (hæmaturi). Kan være alvorligt. Tal med lægen.\nOpstemthed (manisk). Kan være alvorligt. Tal med lægen.\nNedsat/Ændret seksualdrift (libido).\nKraftig sveden (hyperhidrose).,\nBleghed og træthed pga. blodmangel (anæmi). Kan være alvorligt. Tal med lægen.\nVrangforestillinger, tankeforstyrrelser, forvirring, afhængighed. Kan være eller blive alvorlig. Tal med lægen.\nUregelmæssig puls pga. ekstra hjerteslag (ventrikulære ekstrasystoler). Kan være alvorlig. Tal med lægen.\nMethylphenidat Orifarm kan herudover give bivirkninger, som du normalt ikke mærker noget til. Det drejer sig om visse laboratorieprøver, f.eks. blodprøver herunder leverenzymer, alaninaminotransferase, forhøjet alkalisk fosfatase, forhøjet bilirubin og blodplader, som igen bliver normale, når behandlingen ophører. Oplys altid ved blodprøvekontrol, at du er i behandling med Methylphenidat Orifarm. Det kan påvirke prøveresultaterne.\nOpbevar Methylphenidat Orifarm utilgængeligt for børn.\nTag ikke Methylphenidat Orifarm efter den udløbsdato, der står på pakningen. Hvis pakningen er mærket med EXP betyder det at udløbsdatoen er den sidste dag i den nævnte måned.\nOpbevaring efter åbning: 6 måneder. Må ikke opbevares ved temperaturer over 25 °C.\nEn depottablet indeholder 27 mg methylphenidathydrochlorid.\nPolyethylenoxid, ravsyre, povidon (K 25), butylhydroxytoluen, stearinsyre, natriumchlorid, rød jernoxid (E 172), celluloseacetat, poloaxamer 188, hypromellose, lactosemonohydrat, titandioxid (E 171), macrogol 4000, sort jernoxid (E 172).\nDepottabletten er en lysegrå, rund, filmovertrukket tablet med en frigivelsesåbning (synligt lille rundt hul) på den ene side.\nMethylphenidat Orifarm fås i:\nMethylphenidat Orifarm 27 mg i pakninger med 30 depottabletter.


Sådan investerer du i Lån & Spar Invest Europa Classics - Investeringsforeningen Lån &amp;amp;amp; Spar Invest\nDu er her: Forside » Afdelinger » Europa Classics\nSådan investerer du i Lån & Spar Invest Europa Classics\nDu kan handle investeringsbeviser i Lån & Spar Invest Europa Classics gennem din egen bank eller børsmægler.\nNår du handler, kan det være nyttigt at have afdelingens isinkode ved hånden: DK0010235431.\nHar du yderligere spørgsmål til, hvordan du handler, så kontakt din bankrådgiver eller Invest Adminstration på e-mail: email@invest-administration.dk. Er du kunde i Lån & Spar - eller vil gerne være det - kan du til enhver tid booke tid til rådgivning om investering hos en af bankens investeringsrådgivere. Se mere på Lån & Spars hjemmeside.\nProspekt Lån & Spar Invest.pdf\nAlle investeringsforeninger skal udarbejde dokumentet "Central investorinformation" for deres afdelinger. Det er et dokument på to sider med klar besked om investeringens indhold, afkast, risiko og omkostninger. Læs "Central investorinformation" for afdelingen.


FC Nordsjælland-træner: Mentalt problem skal løses – Ekstra Bladet\n18. sep. 2016 kl. 15:03\nFC Nordsjælland-træner: Mentalt problem skal løses\nKasper Hjulmand ser det som et mentalt problem, at hans FCN-mandskab går ned, når modstanderne scorer\nFC Nordsjællands træner Kasper Hjulmand vil løse FCN's mentale problemer efter nederlaget til Sønderjyske. Foto: Lars Poulsen\nI seneste spillerunde i Alka Superligaen var FC Nordsjælland på udebane foran 1-0 ved pausen mod AGF, men endte med at tabe kampen med 1-3.\nSøndag var FC Nordsjælland så hjemme i Farum oppe med 2-0 ved pausen mod Sønderjyske, men igen endte det med et nederlag. Denne gang på 2-3.\nFC Nordsjælland blev ganske enkelt most efter pausen, og det irriterer træner Kasper Hjulmand.\n- Jeg synes ikke engang, at de kom med så hårdt et tryk, men jeg aner ikke, hvordan vi sådan kunne miste energien. Det var det eneste, vi havde fokus på i pausen, for vi vidste, de ville komme med et ekstra tryk, siger Kasper Hjulmand.\n- Så vi snakkede om, at vi skulle være stærke i duellerne i starten og komme med en aggressiv og offensiv indstilling, men vi var helt flade. Deres første mål gjorde det samme ved os, som 1-1-målet gjorde mod AGF.\n- Derefter blev vi passive, og der var ikke så mange, der følte kampens rytme. Jeg aner ikke, hvad der foregik, men det er i hvert fald pivringe, siger FCN-træneren.\nSpørgsmål: Er det noget mentalt, der spiller ind?\n- Det kan det jo kun være. Der er jo ikke andre forklaringer, end at der er noget i holdet, som gør, at vi fryser. Det er selvfølgelig noget, der skal løses.\n- Vi skal først og fremmest finde de styrker, der er i holdet, og få dem frem. Og så skal vi snakke om, at en kamp har en masse liv og rytme, som skal læses og føles på banen.\n- Der er en masse ting, man skal kunne læse og føle, for at kunne hjælpe hinanden på banen, og der er vi ikke kommet til endnu, siger Kasper Hjulmand.\nFC Nordsjælland er tredjesidst i Alka Superligaen med syv point efter ni kampe.\nMed 20 mål lukket ind har klubben ligaens næstdårligste forsvar.\nEndelig! SønderjyskE-triumf efter fantastisk comeback\nSuperliga-klub hånet for tomme tribuner: Her er forklaringen\nBundbrag eksploderede til sidst


Alex er vild med vikinger - Udfordringen\nMen han er også en hengiven kristen. Nu har han skrevet en roman, som foregår i den tid, hvor vikingerne blev kristne.\nAlex Wallin med sin første roman om vikingetiden.\nÅret er 979. Hedeby og Dannevirke er besat af den tyske Kejser Otto. Harald Blåtand er presset af utilfredse stormænd og jarler. Et oprør i det skjulte, anført af Svend Tveskæg samt af mænd fra hans egen hird. Mørke skyer trækker sammen over danernes rige og truer kongemagten.\nSådan er baggrunden for Alex Wallins roman. Men den handler ikke kun om historie og magtkampe.\n– Rolf er søn af Harald Blåtands mægtige staller Erik Skjold. Han skal til at danne familie med den unge og smukke Asta Hilddatter, men bliver kastet ud i voldsomme begivenheder, der bevirker, at han bliver moden i handling og ord og lærer magtens pris, fortæller Alex.\nBogens undertitel er: Magt, ære og kongedømme, men bogen kan meget mere: Der er beskrivelser fra dagliglivet og om trællenes livsvilkår.\nDen beskriver også konflikten mellem kristendom og asatro.\nHarald Blåtand var under stærk indflydelse fra den tysk-romerske kirke. Hvilken tro havde hans søn Svend Tveskæg, og hvorfor byggede Harald Blåtand ringborgene? Jeg giver mit svar på spørgsmålene, fortæller Alex.\nHvad er det ved vikingetiden, der fascinerer dig?\n– Ja, hvorfor lige vikinger? Måske fordi, det var omkring dette tidspunkt, at danskerne blev kristnede.\nDet startede min søgen efter vores fælles DNA. Jeg læste den ene bog efter den anden. Alt fra Saxo Grammaticus over Vikinger i krig, til Jeanette Varbergs Ran, ild og sværd, fortæller Alex.\nHan er frivillig formidler på Trelleborg, som hører under Nationalmuseet. Da Alex skulle vælge den person, han ville være i formidlingen, valgte han en munk:\n– Jarler var der i overflod, klædt i fine broderede kjortler eller kofter. En del havde valgt at være håndværkere, men der var ingen trælle og ingen munke.\nAlex optræder ofte som munk på vikingemarkeder.\nNogle hviskede: ”Det kan man ikke, nåh jo, der var også munke i vikingetiden.”\nEr det rigtigt, at mange ”vikinger” i dag er Asa-troende?\n– Der er rigtig mange fra vikingemiljøet, der er asatroende. Måske er asasamfundet det hurtigst voksende trossamfund i dag.\nI starten skulle jeg lige vænne mig til deres livssyn, og mon ikke at det også var omvendt.\nI dag laver vi sjov med hinanden og med vores forskellige tro. Jeg er respekteret for min tro og holdninger, og det er dejligt. Jeg føler mig hjemme på Trelleborg.\nSyg som barn\nHvordan er din egen livshistorie?\n– Jeg blev syg allerede som to-årig. Jeg fik en betændelse, der gik i blodbanerne. Den lå som en skjult sygdom, og som 18-årig brød den ud med anæmi og træthed. Jeg blev erklæret 50% invalid og sygdommen kom til at præge mit liv. Jeg gik på grafisk EFG. Blev senere freelance fotograf og har fotograferet for bl.a. Udfordringen.\nSom bogens hovedpersoner kunne have set ud. Rolf og den unge smukke Asta Hilddatter.\n– Midt i de glade 80’ere optog jeg børnefilm sammen med Kresten Jensen fra Evangelisk Børnemission. (I dag Børn og Tro.)\nJeg havde set et jernalderhus af ler og strå, bygget af spejderne. Måske kunne vi lave en vikingefilm om to børn, der blev bortført? Sådan startede det. Jeg skrev lidt på manuskriptet og glemte alt om det.\nEn dag fandt jeg manuskriptet frem, og begyndte i stedet at skrive en ungdoms- og voksenbog om vikinger.\nHvad jeg ikke var klar over var, at hjernen havde taget skade. Jeg byttede om på ordene og dannede ubrugelige sætninger. Jeg havde mistet nogle evner og måtte næsten begynde forfra med at lære at skrive. De første kapitler var en katastrofe, men idéerne var der og viljen til at prøve var til stede. Gentagne gange rettede min kone Hanna manuskriptet og frygtede, at jeg ville opgive.\nEn dag forstod jeg mit handicaps sammenhæng og blev stædig – jeg ville skrive den bog færdig.\nNår kræfterne tillod det, blev det til nogle linjer eller måske et helt kapitel. Omskrivninger og rettelser i en uendelighed.\nDet blev langsomt bedre og efter syv år lykkedes det. Jeg havde skrevet min første bog.\nOgså aktiv kristen\nHvornår blev du bevidst kristen?\n– Jeg blev kristen som 20-årig. Kom på Mariager Højskole og traf en sød pige Hanna, som jeg blev gift med.\nVi fik ret hurtigt to dejlige børn, en pige og en dreng.\nVi har fået to fantastiske svigerbørn og seks dejlige børnebørn. Hanna har været – og er – en fantastisk og uundværlig støtte for mig.\nEr du aktiv i en kirke?\n– Vi kommer i Missionsforbundet Salem i Frederiksværk og hjælper til med maduddeling om mandagen.\nJeg er medlem af folkekirken, er daglig leder og redaktør i Netkirken på frivillig basis.\nFortæller en historie.\nFøler du at du, at du som både viking og kristen bedre kan sætte dig ind i historien – og er der noget, du gerne vil sige med din bog?\n– Egentlig ville jeg bare skrive en spændende historie. Efterhånden som jeg gravede dybere i de historiske lag, udbyggede jeg historien. Den fik sit eget liv, og jeg skrev, efterhånden som idéerne samt fakta dukkede op.\nJeg har gravet dybt i de arkæologiske publikationer, for at finde de små glimt og brudstykker af viden, der er bevaret for eftertiden. Sagn og sagaer, fiktive og virkelige personer er blandet sammen, for at skabe et detaljeret billede fra en svunden tid.\nDu vil møde Harald Blåtand, Svend Tveskæg, Styrbjørn Stærke, brødrene Sigvald og Thorkel den Høje, for at nævne nogle af de historiske personligheder.\nDe islandske sagaer fortæller om barske mænd, svig og hævn. Tiden har måske nok været barsk, men jeg tror ikke, at menneskene fra dengang, har været meget anderledes end nutidens. Er alle gode historier ikke krydret med vores værste samt bedste sider?\nDenne historie er ikke kun fortalt for at give et detaljeret billede af datidens mennesker og deres historie, men er frem for alt fortalt, for at få nogle sjove og spændende timer, i samvær med bogens hovedperson, Rolf Eriksøn.\nTegninger: Søren Bloch-Christensen\nRos fra gemmel viking\nBogen har mange flotte illustrationer…\n– Ja, en af mine venner, Pierre Munksbøl, foreslog, at jeg sendte manuskriptet til en gammel viking, Søren Bloch-Christensen. Han blev ikke bare grebet af bogen, han blev fyr og flamme.\nSøren Bloch-Christensen havde tidligere været illustrator, og tilbød at tegne. Det blev til 12 flotte tegninger.\nOriginaltegningerne er blevet bortauktioneret til fordel for trængte vikingemuseer, der har lidt af pengemangel under Coronakrisen, fortæller Alex.\nSøren Bloch-Christensen skriver selv i en anmeldelse af bogen:\n– Jeg blev bedt om at læse noget igennem for en mand jeg egentlig ikke kender – og jeg sagde ja i den tro at det var en bog med en lidt amatøragtig tilgang, der ville have godt af en gammel “vikings” gode råd.\nOg I Guder hvor tog jeg fejl!\nAlex har her fortalt en super lækker historie, hvor man kan mærke vingesuset fra de historiske Sagaer fra de gamle dage. Historien er rent teknisk velfortalt og dybden i personernes bevæggrunde for deres handlinger er højere end ellers. Datidens storpolitik bliver for mig lysende klar og argumentation er dygtig og velovervejet.\nFor én gangs skyld lod jeg mig rive med af fortællingen – trods en travl hverdag kunne jeg næsten ikke lægge bogen fra mig. Jeg blev overrasket over dele af handlingen, enkelte steder kneb jeg en tåre, når smerten over tabet af en af ens kære bliver beskrevet – fiseme godt skrevet, anmelder Søren Bloch-Christensen, som er efterskolelærer og vikingeentusiast.\nBogen er udgivet i samarbejde med SAXO Publish og kan købes på Skriverstuen.dk eller i boghandlen.\nDen udkommer også som e-bog.


Rygepolitik - Plejeboligerne Sophielund\nPlejeboligerne Sophielund er den enkelte borgers eget hjem. Det vil sige, at her bor rygere og ikke rygere under samme tag. dette har vi i Plejeboligerne prøvet at tilgodese ved at udfærdige en rygepolitik for beboere og gæster.\nI overensstemmelse med loven om rygeforbud på offentlige steder, som trådte i kraft den 15. august 2007, har Plejeboligerne Sophielund udfærdiget en rygepolitik for at sikre at ingen, hverken beboere, medarbejdere eller gæster, mod deres vilje skal opholde sig i lokaler hvor der ryges.\nRegler vedr. rygning og brug af åben ild:\nStearinlys og dekorationer må kun tændes under opsyn af pårørende/personale i lejlighederne, og skal ALTID slukkes når man går.\nDer må ikke ryges i fælleslokaler og aktivitets lokale.\nBeboeren må efter aftale med medarbejderen ryge i deres lejlighed. Her vil medarbejderen være Dem behjælpelig med f.eks. at få rygeforklæde på eller anden rygehæmmende foranstaltning, få tændt cigaretten, og lave en aftale om tilsyn efter "7 min.", der udarbejdes en handleplan for den enkle beboer hvor også rygeaftalen dokumenteres.\nI lejligheder der ryges i skal der luftes ud 20 min. inden den pågældende beboer modtager hjælp fra personalet (personalet er Dem behjælpelig).\nDer må ikke ryges under udførelsen af pleje/omsorg/rengøring i lejligheden.\nDøren til lejligheden SKAL være lukket under rygning.\nAskebæger tømmes efter hver rygning.\nDer må gerne ryges på terrassen under den forudsætning, at det ikke er til gene for andre tilstedeværende.\nVed sammenkomster og fester m.v. foregår rygning udendørs.\nPersonalet må kun ryge efter foreskrevne regler for personalet.